Rudolf Abel

Bakgrunn

Hans foreldre, som var etniske tyskere fra Russland, hadde vært aktive i den revolusjonære bevegelsen i Russland, og de hadde flyktet til England i 1901. Hans far, Genrikh var en ivrig bolsjevik som deltok på hemmelige operasjoner og utdeling av forbudt litteratur i Russland før han og kona måtte flykte fra landet. Rudolf Abel ble immatrikulert ved London University i 1920. Familien flyttet fra England og til det nyetablerte Sovjetunionen i 1921, der faren Genrikh døde i 1935.

Virke

Etter at familien var tilbake i Sovjetunionen i 1921 arbeidet Abel som oversetter for den kommunistiske Komintern. Under militærtjenesten i 1925-1926 ble han utdannet som radiooperatør. 
Han jobbet for en kortere periode innen det sovjetiske militære etterretningsvesenet og han ble deretter rekruttert av OGPU, forgjengeren til KGB i 1927. Han arbeidet for dem som radiooperatør i Norge, Tyrkia, Storbritannia, Frankrike og deretter returnerte han til Russland i 1936 som leder for en skole som utdannet radio-operatører. Han unnslapp de store kommunistiske utrenskningene på 1930-tallet. Foruten å være fra England, hadde en nær slektning av ham blitt beskyldt for å være en trotskist. Han rømte fra påtale, men han ble avskjediget fra NKVD i 1938. Under andre verdenskrig begynte han som radiooperatør igjen bak de tyske linjene.
I 1946 var han igjen medlem av den sovjetiske etterretningstjenesten og han ble utdannet som spion for innreise til USA. Han reiste til Canada under en falsk identitet, så reiste han inn i USA, den 17. november 1947. Han tok til seg navnet Emil Robert Goldfus (den virkelige Goldfus døde i en alder av 14 måneder). Sovjet hadde konstruert en omfattende tidligere historie om Goldfus, en fiktiv biografi om hans liv fra 1902 til 1947. 
Hans jobb var å rekruttere og veilede hemmelige sovjetiske agenter som samlet etterretningsinformasjon som kunne komme til nytte for Sovjetunionen. Han fikk kontroll over en pre-eksisterende gruppe av agenter som inkluderte Lona Cohen og Morris Cohen, som antas å ha vært kurerer for Rosenberg / Greenglass / Fuchs kjernefysiske spionring, og som senere opererte i Storbritannia som Peter og Helen Kroger.  
Abel er ikke kjent for å ha hatt noe kontakt med kommunistpartiet i USA. Som en del av legenden hans, ble det flere ganger fabrikkert historier om hans tidligere dager som tømmerhugger i området rundt Stillehavet. Abel ble tatt til fange av FBI i New York den 21. juni 1957 og han ble dømt til 30 års fengsel for spionasje til fordel for fiendtlige nasjoner. 
Den 10. februar 1962 ble han byttet mot piloten Gary Powers og en amerikansk student ved navn Frederic Pryor som satt i fangenskap i Sovjetunionen etter anklager om spionasje. Byttet av spioner foregikk på Glienicke-broen mellom Potsdam og Vest-Berlin i Tyskland. Etter at han kom tilbake til Moskva, fortsatte han å jobbe som trener for mulige rekrutter til KGB og han ble belønnet med Leninordenen. 
Rudolf Abel døde av lungekreft i november 1971 og han ble gravlagt ved siden av sin far i Nye Donskoj gravlund i Moskva. Hans datter fortalte at hans siste ord var (oversatt til norsk): «Ikke glem at vi er tyskere uansett». Hans gravstein viser både hans ekte navn og hans alias. En gruppe av KGB-veteranene feiret deres hundreårsjubileum ved denne graven i 2003.